|  |  |  |  |  |
| --- | --- | --- | --- | --- |
| Številka: | 43001-191/2020-01 |  | oznaka naročila: | A-34/20 G  |
| Datum: | 07.08.2020 |  | MFERAC: | 2431-20-000820/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Preplastitev vozišča R3-713 odsek 4910 Ljutomer - Savci - Ptuj od km 0.860 do km 5.465.** |

**Vprašanje:**

**JN004870/2020-B01 - A-34/20; datum objave: 03.08.2020**

**Datum prejema: 06.08.2020   16:02**

Pozdravljeni,

V razpisni dokumentaciji imate v navodilih za pripravo ponudbe v točki 3.2.3.4 navedene pogoje, ki jih mora izpolnjevati ponudnik. Ker mora pogoj iz točke a.) izpolniti ponudnik ali partner in glasi zahteva, katerokoli gradnjo v vrednosti vsaj 800.000,00 eur (brez DDV), me zanima ali to pomeni, da ne rabimo reference za dela na cestah, ampak ta pogoj izpolnimo tudi z gradnjo hleva za pitanje govedi, ki smo jo izvedli in je tudi vredna toliko? Ostale pogoje pod točko b.) in točko c.) pa izpolnimo s podizvajalci.
Prav tako sprašujemo ali pogoj za točko b.) in c.) lahko izpolnimo, z našimi podizvajalci, (če so naši podizvajalci tovrstna dela izvedli na parkirišču, po vrsti asfalta naših podizvajalcev ta dela ustrezajo po kvadraturi tudi, in širina je seveda večja od 4m, samo niso dela bila izvedena na cestah.

To vse sprašujemo, ker v razpisnih pogojih ni jasno definirano.

lep pozdrav

**Odgovor:**

V točki 3.2.3.4 je zahteva, da gre za uspešno izveden referenčni posel na državni ali lokalni cesti, kar pomeni, da gradnja hleva za pitanje govedi ni ustrezna referenca. Pogoj iz točke b) in c) poglavja 3.2.3.4 ponudnik lahko izpolni s podizvajalci, če ponudnik teh del ne prevzema v ponudbi, ampak jih prevzema samo podizvajalec. Prevzeta dela mora tak podizvajalec tudi izvesti.

Tudi za referenco iz točke b) in c) poglavja 3.2.3.4 velja, da mora biti izvedena na državni ali lokalni cesti iz zadnjih desetih let pred rokom za oddajo ponudb, zato dela, ki niso bila izvedena na cestah, ne bodo priznana kot ustrezna.